**ОБЯВЛЕНИЕ**

**ПО РЕДА НА ЧЛ. 26 ОТ ЗАКОНА ЗА НОРМАТИВНИТЕ АКТОВЕ**

**ОТНОСНО:** Проект на Наредба за изменение и допълнение на „Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци”, приета с Решение №614/19.03.2014 г. на ОбС Чипровци

 На основание чл. 26, ал. 3 и ал. 4 от Закона за нормативните актове, уведомяваме всички заинтересовани лица, че в срок от днес **13.10.2022 г.** – датата на публикуване на настоящото обявление на интернет страницата на Община Чипровци до **13.11.2022 г.,** се приемат предложения и становища относно изготвения проект на Наредба за изменение и допълнение на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци.

**МОТИВИ:**

1. **Причини, налагащи изменение и допълнение на наредбата**

В Държавен вестник, бр. 107 от 18.12.2020 г. е обнародвано изменение и допълнение на Закона за местното самоуправление и местната администрация. Със Закона за изменение и допълнение на ЗМСМА се въвеждат промени в уредбата на правомощията на общинските съвети в процеса на съставяне и изпълнение на общинските бюджети. По този начин се въвежда задължение на общинския съвет при приемането на бюджета на общината да одобрява разходи по определени показатели на кметствата и населените места с кметски наместници в рамките на общия бюджет на общината. Така ще се гарантира по-голяма финансова самостоятелност на кметствата и ще се засили личната отговорност кметовете и кметските наместници при изразходването на одобрените годишни разходи по бюджета на общината. В съответствие с нормативните промени, е необходимо да се актуализира и действащата към момента Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци.

1. **Цели**

С направените изменения и допълнения на действащата към момента Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци, се цели синхронизиране с направените изменения и допълнения на Закона за местното самоуправление и местната администрация, усъвършенстване и прецизиране на действащите разпоредби.

1. **Финансови и други средства**

Промените в наредбата не изискват допълнително пряко или косвено финансиране от общинския бюджет и не се очаква да имат негативно въздействие върху бюджета на общината.

1. **Очаквани резултати**

Резултатите, които се очакват от прилагането на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци се свеждат до постигане на съгласуваност със Закона за местното самоуправление и местната администрация и подобряване управлението на публичните финанси.

1. **Анализ за съответствие с правото на Европейския съюз**

Предлаганият проект на Наредба за изменение и допълнение на Наредба за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци е в съответствие с нормативните актове от по-висока степен в Република България, както и с тези на европейското законодателство.

Проектът на Наредба за изменение и допълнение на Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци е публикуван на официалната интернет страница на Община Чипровци на адрес: <https://www.chiprovtsi.bg/>.

Бележки, становища и предложения по проекта на Наредбата могат да бъдат изпращани на e-mail адрес: chiprovci@mail.bg или подавани в писмен вид в деловодството на общината до 13.11.2022 г. включително.

**Дата на публикуване: 13.10.2022 г.**